משמר האריות - השאגה חוזרת

משמר האריות - השאגה חוזרת (באנגלית: The Lion Guard: Return of the Roar) הוא סרט טלוויזיה מונפש משנת 2015. הסרט הופק על ידי חברת הפקות הטלוויזיה של דיסני, Disney Television Animation של אולפני וולט דיסני, והוא סרט המשך ל"מלך האריות" המתרחש במקביל לתחילת "מלך האריות 2". הסרט שודר בערוץ דיסני ג'וניור משנת 2016 בדיבוב לעברית, והוא מהווה פיילוט לסדרת האנימציה "משמר האריות".

עלילה
קאיון, בנו של סימבה ואחיה הקטן של קיארה, יורשת העצר, המשחק עם חברו הטוב באנגה, גירית דבש צעירה ופעלתנית מגלה שהוא בעל שאגה מיוחדת ועוצמתית. כשרפיקי המנדריל שומע אותה הוא מרמז לסימבה שקאיון צריך לחבור למשמר האריות, כוח שנוהל בידי אריות (בראשות סקאר) עד נפילתו של מופסה שמרה על הסדר הטבעי באדמות צוק התקווה והגנו על האדמות מצבועים. שאגתו של קאיון מגובה בידי האריות שבשמיים ועוזרת לו לנצח את אויביו, בתנאי שילך בדרכים טובות.

קאיון שרק עתה לומד את כוחותיו, מכנס קבוצה של 4 חיות שונות בני גילו (בונגה גירית הדבש - האמיץ, פולי הברדלסית - המהירה, פולי ההיפופוטם - החזק ואונו אנפית הבקר - החדה), במטרה להגן על ארץ התקווה מצבועים ומבעיות נוספות, כולל ממשפחתו של סקאר שהוגלתה.

דמויות
חלק מהדמויות הופיעו בסרטים הקודמים, ואחרים כמו קאיון, מופיעים החל מסרט זה.

חברי משמר האריות
קאיון - גור אריות ובנם הצעיר של סימבה ונלה, אחיה הצעיר של קיארה, בעל השאגה החזקה ביותר.
בונגה - גירית דבש צעיר וחבר במשמר האריות, האמיץ ביותר מבין החבורה, טימון ופומבה הם הדודים החורגים שלו.
פולי - ברדלסית צעירה וחברה במשמר האריות, המהירה ביותר.
בשטי - היפופוטם צעיר וחבר במשמר האריות, החזק ביותר.
אונו - זכר אנפית בקר צעיר וחבר במשמר האריות, בעל הראייה החדה ביותר.

ידידים
סימבה - המלך של צוק התקווה, בעלה של נלה ואביהם של קיארה וקאיון.
נלה - אשתו וחברתו של סימבה ואימם של קיארה וקאיון.
קיארה - בתם הבכורה של סימבה ונלה ואחותו של קאיון.
זאזו - טוקוס והיועץ של סימבה.
מופאסה - אביו של סימבה וסבו של קאיון אשר מופיע כרוח רפאים ומדבר עם קאיון.
רפיקי - מנדריל, המנהיג הרוחני של סימבה המצייר את קורות החיים בצוק התקווה.
טימון - סוריקטה, חברו הצמוד של פומבה ודודו החורג של בונגה.
פומבה - חזיר יבלות מצוי, חברו הצמוד של טימון ודודו החורג של בונגה.

נבלים
ג'נג'א - צבוע, הנבל של הסרט, מנהיג הצבועים.
צ'יזי - אחד מהצבועים העוזרים של ג'אנג'ה.
צ'אנגו - אחד מהצבועים העוזרים של ג'אנג'ה.
מאזינגו - נשר אשר עוזר לצבועים.

דיבוב
 מקס צ'ארלס - קאיון
 ג'ושוע ראש - בונג'ה
 רוב לאו - סימבה
 דושאן בראון - בסטי
 אטיקוס שפר - אונו
 דיאמונד ווייט - פולי
 קווין שון - טימון
 ארני סבלה - פומבה
 גבריאל יוניון - נלה
 קארי פייטון - רפיקי
 עדן רייגל - קיארה
 ג'יימס ארל ג'ונס - מופסה
 סופי ריינולדס - טזמה

מדבבים בעברית
הדיבוב העברי הוקלט באולפני אלרום.
 בימוי דיבוב: תמי ברק
 הפקת דיבוב: מעיין שניידר-משה

מדבבים:
נעמה שטרית - קאיון
שחר קדוש - בונגה
איילה פלדמן - פולי
יהונתן מגון - בשטי
דן קיזלר - אונו
ערן מור - ג'נגו
מולי שולמן - סימבה
שרית וינו-אלעד - נלה
יסמין עיון - קיארה
אוהד שחר - זאזו
יורם יוספסברג - מופאסה
מומי לוי - רפיקי
דני לשמן - טימון
עמי מנדלמן - פומבה
לורן סביר - טיפו
מייה קדוש - זורי
מתי אטלס - ג'נג'א
גיא זיידמן - צ'יזי
ערן מור - צ'אנגו
גלעד קלטר - מאזינגו

מוזיקה:
ביצוע שיר פתיחה: מומי לוי
שירה: גילן שחף
ניהול מוזיקלי: תמי ברק

סדרה מצוירת - משמר האריות 

לאחר הסרט נוצרה סדרת טלוויזיה המשודרת אף היא בדיסני ג'וניור החל מ-15 בינואר 2016 בארצות הברית, והחל מ-20 במאי 2016 בישראל. היא עוקבת על קאיון וחבריו אשר עוזרים לחיות בצרה שהם משמר האריות.

שידור

קישורים חיצוניים

הערות שוליים

דיסני: סרטים
סדרות הנפשה אמריקאיות
מלך האריות
סדרות טלוויזיה אמריקאיות שעלו לשידור בשנות ה-2010
דיסני: סדרות טלוויזיה
סדרות טלוויזיה המבוססות על סרטים
סרטי קומדיה מונפשים
סרטי הנפשה מוזיקליים
סרטי הרפתקאות
סרטי 2016
דיסני: סרטי הנפשה